wickkiey/tamil-wikipedia-chunked huggingface dataset:
# தள்ளிப்போடுதல்

## தள்ளிப்போடுதலுக்கான காரணங்கள்

### உடல் ரீதியானவைகள்

தள்ளிப்போடுதலின் உடல்ரீதி வேர்களாக ஆய்வுகள் கூறுவது, இம்மனநிலை பெரும்பாலும் மூளையின் முன்பகுதியான ப்ரீஃப்ரென்டல் கார்டெக்சின் வேலைகளை சுற்றியே அமைந்துள்ளது. மூளையின் இப்பகுதி திட்டமிடுதல், உத்வேகக் கட்டுப்பாடு, கவனம் ஆகிய மூளை செயல்பாடுகளுக்கு பொறுப்பாகவும் மற்றும் பிற மூளை பிராந்தியங்களினால் விளையும் கவனச்சிதறல் தூண்டுதல்களைக் குறைக்கும் வடிகட்டியாகவும் செயல்படுகிறது. பாதிப்பு அல்லது குறைந்த செயல் திறன் இந்தப் பகுதியில் இருந்தால், அது ஒருவரின் கவனத்தை சிதறடிக்கும் ஊக்கியை வடிகட்டும் திறமையைக் குறைத்து, முடிவில் மிகக் குறைந்த ஒருங்கிணைப்பு, கவனமின்மை மற்றும் அளவுகடந்த அலட்சியப் போக்கை விளைவிக்கும். இது ப்ரீ ஃப்ரன்டல் லோபின் முன் பகுதி மூளையின் முக்கிய வேலையான கவனச் சிதறல் அளவுகடந்த ஹைப்பர் ஆக்டிவிட்டி பாதிப்பை உண்டாக்கும்(ADHD) இந்த நிலையில் மிகக் குறைவான செயல்திறனின் பாதிப்பு பொதுவாகக் காணப்படும்.
# தள்ளிப்போடுதல்

## பரிபூரணத்துவம்

பாரம்பரியமாக, தள்ளிப்போடுதல் பரிபூரணத்துவத்தோடு சம்பந்தப்படுத்தப்படுகிறது. இது எதிர்மறையான வெளிப்பாடுகளை மதிப்பிட மற்றும் ஒருவரின் சொந்த செயல்களை, ஆழமான பயம் ஒருவரின் திறமைகளை அடுத்தவர்களைக் கொண்டு மதிப்பிடுவதைத் தவிர்ப்பது,உயர்ந்த அளவு சமூக சுய- உணர்தல் மற்றும் கவலை, நீடித்த தாழ்ந்த மன நிலை, மற்றும் எப்போதும் வேலை என்றிருப்பதுஆகியவை. ராபர்ட் B. ஸ்லேனியின் கூற்றுப்படி, பரிபூரணத்துவ அமலாக்க குணத்தினைக் கொண்டவர்கள் மற்றும்(பரிபூரணத்துவம் என்பது தன்னிசைவு என்னும் போது) பரிபூரணத்துவ அமலாக்க குணத்தினைக் கொண்டிராதவர்கள் தள்ளிப்போடுதலை *குறைவாகவே* மேற்கொள்கின்றனர். அதே வேளையில் தவறான முறையைக் கடைபிடிக்கும் பரிபூரணத்துவ குணத்தினைக் கொண்டவர்கள் (தங்கள் பரிபூரண குணத்தினை ஒரு பிரச்சனையாகப் பார்ப்பவர்கள், அதாவது பரிபூரணத்துவம் என்பது தன்னிசைவற்ற என்னும் போது) அதிக உயர் நிலை தள்ளிப்போடும் குணம் உடையவர்களாக (கவலையையும் கொண்டுள்ளவர்கள்) இருக்கின்றனர்.
# தள்ளிப்போடுதல்

## கல்வியில் அலட்சியம்

கல்வியில் ஒத்திப்போடுதல் ஒரு சிறப்பு வகை அல்ல, கல்வியமைப்பில் இது பொதுவாக காணப்படுகிறது. இதில் மாணவர்கள் தங்களுக்கு ஒப்படைக்கப்பட்டதை காலக் கெடுவுக்குள் முடிக்க வேண்டிய கட்டாயம் ஏற்படுகிறது. நிகழ்ச்சிகள் நிறைந்த சூழலில் தேர்வுகள் மற்றும் வீட்டுப்பாடங்களுக்காகவும் மாணவர்கள் நேரத்தையும் மற்றும் கவனத்தையும் செலுத்த வேண்டியுள்ளது. மிகக் குறிப்பாக 1992 ஆம் ஆண்டு நடத்தப்பட்ட ஒரு கணக்கெடுப்பில் "பங்கேற்ற மாணவர்களில் 52% மாணவர்கள் சாதரணமானது முதல் உச்சபட்ச நிலை உதவி தேவைப்படுவது வரை இந்த அலட்சியப் போக்கு உள்ளது" என்பது தெரியவந்துள்ளது. 80 சதவிகிதம் முதல் 95 சதவிகித கல்லூரி மாணவ மாணவிகள் தள்ளிபோடுதலில் ஈடுபடுகிறார்கள் என்பதும் தோராயமாக 75 சதவிகித மாணவர்கள் தங்களை தள்ளிப்போடுபவர்களாக கருதுகிறார்கள் என்பதும் தெரியவந்துள்ளது. தள்ளிப்போடுதலின் ஒரு மூல ஆதாரம் நுணுக்கமான ஆய்வுக்கான நேரத்தைக் குறைத்து மதிப்பிடுவது. நிறைய மாணவர்கள் பல வாரங்களை ஒரு காலத்திற்கான பேப்பருக்கான ஆய்வுகளை சேகரிப்பதில் அர்பணித்துவிடுகிறார்கள், ஆனால் எழுதி முடிக்கமுடியாமல் திண்டாடுகிறார்கள் ஏனெனில் அவர்கள் பல முரண்பாடான கருத்துகளை, தங்கள் கண்ணோட்டத்தில் பாடத்தைபற்றி சொந்த கணிப்பை தரும் முன் ஒரு பார்வை பார்க்கவேண்டியுள்ளது.எப்படி ஆதாரங்களுடன் ஆலோசிப்பது என்று அறிந்திருந்தும், தங்கள் சொந்த நுணுக்கங்களை வெளிப்படுத்தத் திண்டாடுகிறார்கள். பல மாணவர்கள் தங்களுக்குக் கொடுக்கப்பட்ட காலக் கெடு நெருங்கும் போதுதான் வேலையில் தங்களை முழுமையாக ஈடுபடுத்தத் தொடங்குவார்கள் என்பதைக் குறிக்கிறது . இது தனிமனித, தாக்குதலின் வேகத்தைக் குறைக்கும் கருவிகள்.  
மாணவர்களுக்கும், காலக் கெடுவை சரியாக அணுகும் முயற்சியில் தொல்லைகளை சந்திக்கிறார்கள்.
இந்தக் கொள்கை Agile Software Developmentஇலும் அடையாளம் காட்டப்பட்டுள்ளது.
# தள்ளிப்போடுதல்

## அலட்சியக்காரர்களின் வகைகள்

### தளர்வான வகை

தளர்வான வகை அலட்சியவாதிகள், தங்கள் பொறுப்புகளை எதிர்மறையாகப் பார்க்கின்றனர் மற்றும் மற்ற வேலைகளில் தங்கள் சக்தியை செலவிட்டு பொறுப்புகளை தவிர்க்கின்றனர். இது சர்வசாதாரணம், எ.கா. இந்த வகையைச் சார்ந்த குழந்தைகள் பள்ளி வேலைகளை தவிர்த்தாலும், தங்கள் சமூக வாழ்க்கையில் எதையும் தள்ளிப்போடுவதில்லை. மாணவர்கள் பெரும்பாலும் தங்களுக்குக் கொடுக்கப்படும் திட்டப்பணியை சிறு சிறு பகுதிகளாகப் பிரித்துப் பார்க்காமல் மொத்தமாகத்தான் பார்க்கிறார்கள். இந்த வகை அலட்சியப் போக்கு ஒரு வகையான மறுதலிப்பு அல்லது சால்ஜாப்பு; அதனால் எந்தவகையான உதவிக்கும் சாத்தியமில்லை. மேற்கொண்டு, அவர்கள் மகிழ்ச்சியைத் தள்ளிப்போட முடியாதவர்கள் ஆகிறார்கள். இப்படிப்பட்டவர்கள் ஆனந்தம் அளிக்கக் கூடிய செயல்களில் ஈடுபடுவதைக் காட்டிலும், சங்கடத்தை ஏற்படுத்தக் கூடிய சூழ்நிலைகளைத் தவிர்க்கிறார்கள். ஃப்ருடியன் தரப்பில், இந்த வகை அலட்சியவாதிகள் ஆனந்தக் கொள்கையை உதறித் தள்ள மறுக்கிறார்கள்., ஆனால் நிஜக் கொள்கைகளை தியாகம் செய்யத் தயாராகிறார்கள். இதற்காக அவர்கள் வேலை மற்றும் காலக்கெடு பற்றி வருத்தப்படவில்லை, ஆனால் முடிக்கவேண்டிய அவசியத்தில் உள்ள வேலைகளில் இருந்து தப்பிப்பதற்கான வழியைத் தேடுகிறார்கள்.
# தள்ளிப்போடுதல்

## அலட்சியக்காரர்களின் வகைகள்

### இறுக்கமான - பயந்த வகை

இவ்வகையைச் சார்ந்தவர்கள் வழக்கமாக மனஅழுத்தத்தால் மூழ்கடிக்கப் பட்டிருப்பதாக உணர்கிறார்கள். நேரத்தைப் பொறுத்தவரை உண்மையற்றது, நிச்சயமற்ற லட்சியங்கள், மற்றும் நிறைய எதிர்மறை உணர்வுகள். அவர்களுக்கு கேடு செய்யும் தன்மை இருப்பதாக உணர்கிறார்கள். அவர்களுடைய வேலையை வெற்றிகரமாக முடிக்க தனக்குத் திறமை அல்லது குறித்த நோக்கு இல்லை அல்லது திறமைக்குறைவு இருப்பதாக எண்ணுகிறாகள். தங்களுக்குள் தாங்களே ஓய்வு எடுப்பது அவசியம் என சொல்லிக்கொள்கிறார்கள்.அதுவும் மதிய நேரம் சிறந்தது என்று கருதுகிறார்கள்.உதாரணத்திற்கு காலையில் புத்துணர்ச்சியுடன் மீண்டும் தொடங்கலாம் என்று நினைக்கிறார்கள். வழக்கமாக.அவர்கள் உண்மையற்ற பெரிய திட்டங்களை வைத்திருப்பார்கள். அவர்களின் இத்தகைய ஓய்வு தற்காலிகமானது மற்றும் பயனற்றது, நேரம் கரைவதால் மேலும் அதிக மன அழுத்தத்திற்கு வழி வகுக்கும். காலக் கெடு முடிவடையும் நேரம் நெருங்குவதால் அவர் அதிகக் குற்ற உணர்வுடன் மற்றும் கவலையை உணர்வார். தனது நாட்குறிப்பில் அடுத்த நாள், அல்லது அடுத்த வாரம் என்று திட்டங்களையும், லட்சியத்தையும் மீண்டும்,மீண்டும் தள்ளிப்போடுவதால் இந்த மாதிரி நடவடிக்கை தோல்வி மற்றும் தாமதத்தின் ஒரு சுழற்சியாகத் தொடரும். இது அவர்களின் சொந்த வாழ்க்கையில் மற்றும் உறவு முறைகளிலும் ஒரு பலவீன விளைவை ஏற்படுத்தும். இவர்கள் தங்கள் லட்சியத்தில் உறுதியற்ற நிலையில், இருப்பதால் இவர்கள் அடிக்கடி, தன்னம்பிக்கையும், லட்சிய வெறியும் கொண்டவர்கள் முன்னால் கேவலமாக உணர்வார்கள், இதுவே அவர்களை மனஅழுத்ததிற்குள் தள்ளிவிடும். கவலைக்கும் - பயத்துக்கும் ஆளானவர்கள் பெரும்பாலும் தங்களை சமூக வாழ்வில் இருந்து விலக்கிக் கொள்வதோடு, நெருங்கிய நண்பர்களின் தொடர்பையும் தவிர்த்துவிடுவார்கள்.== களங்கம் மற்றும் தவறாக புரிதல் ==
அலட்சியக்காரர்கள் உதவி பெற அல்லது புரிந்து கொள்ளக் கூடிய ஆதரவு பெறுவதில் பெரும் கஷ்டத்திற்கு ஆளாகிறார்கள். அவர்கள் மேல் ஏற்பட்டுள்ள களங்கம், மற்றும் அளவுகடந்த புரிதலின்மையே காரணம். மனோதத்துவ நிபுணர்கள் அறிந்த ஒரு குறி, வேலை மீதான வெறுப்பு பெரும்பாலும் சோம்பேறித்தனமாகவும், ஆத்ம சக்தி குறைபாடாகவும் அல்லது குறிக்கோளற்றதாகவும் தவறாகக் கருதப்படுகிறது.
# ஏலங்குளம் மனக்கல் சங்கரன் நம்பூதிரிப்பாடு

**ஏலங்குளம் மனக்கல் சங்கரன் நம்பூரிப்பாடு** (Elamkulam Manakkal Sankaran Namboodiripad), (13 சூன் 1909 – 19 மார்ச் 1998), பரவலாக **ஈ.எம்.எஸ் (EMS)** என அறியப்படுபவர், ஓர் இந்திய பொதுவுடமைத் தலைவர் மற்றும் முதல் கேரள முதலமைச்சர் ஆவார். இவரே விடுதலை பெற்ற இந்தியாவின் முதல் காங்கிரசல்லாத முதலமைச்சராவார். இவரது சோசலிசக் கொள்கைகளுக்காகவும் மார்க்சிய கொள்கைகளுக்காகவும் பெரிதும் அறியப்பட்டவர்.
# ஏலங்குளம் மனக்கல் சங்கரன் நம்பூதிரிப்பாடு

## தனி வாழ்வு

தற்போதைய மலப்புறம் மாவட்டத்தைச் சேர்ந்த பெரிந்தல்மண்ணா வட்டத்தில் உள்ள ஏலங்குளம் என்ற கிராமத்தில் சூன் 13, 1909ஆம் நாள் பரமேசுவரன் நம்பூதிரிப்பாட்டிற்கு மகனாகப் பிறந்தார். தமது இளவயதிலேயே தமது நம்பூதிரிப்பாடு இனத்தில் நிலவிய சாதி மற்றும் பழமைவாதங்களுக்கு எதிராக போராடினார். முற்போக்கு நம்பூதிரி இளைஞர்களின் அமைப்பான வள்ளுவநாடு யோகச்சேம சபையின் நிர்வாகத்தில் பங்குபெற்றார். அவரது கல்லூரி நாட்களில் இந்திய தேசிய காங்கிரசு மற்றும் இந்திய விடுதலை இயக்கம் ஆகியவற்றுடன் இணைந்திருந்தார்.  
அவர் ஓர் எழுத்தாளர். பல இலக்கிய படைப்புகளுக்குச் சொந்தக்காரர். கேரள வரலாறு குறித்த அவரது புத்தகம் குறிப்பிடத்தக்கது.
# ஏலங்குளம் மனக்கல் சங்கரன் நம்பூதிரிப்பாடு

## சோசலிசம்

1934ஆம் ஆண்டு காங்கிரசு கட்சியினுள் ஓர் அங்கமாக சோசலிசக் காங்கிரசு கட்சியை உருவாக்கியவர்களில் ஒருவராவார்.அக்கட்சியின் அனைத்திந்திய இணைச் செயலராக 1934 முதல் 1940 வரை இருந்தார். இக்காலகட்டத்தில் சென்னை மாகாண சட்டசபைக்கும் (1939) தேர்ந்தெடுக்கப்பட்டார்.  
தமது சோசலிசக் கொள்கைகளில் உறுதியாக இருந்த அவர் ஏழைத் தொழிலாளர்களின் நலன் குறித்து உந்தப்பட்டு பொதுவுடமைக் கட்சியில் இணைந்தார். கேரளாவில் இந்தியப் பொதுவுடமைக் கட்சி அமைய காரணமானவர்களில் இவரும் ஒருவர். அதற்காகச் சில காலம் தலைமறைவாகவும் இருக்க நேரிட்டது. 1962ஆம் ஆண்டு இந்தியச் சீனப் போரின்போது சீனாவின் காரணங்களை எடுத்துரைத்த சிலரில் ஒருவர்.1964ஆம் ஆண்டு கட்சி பிளவு பட்டபோது, மார்க்சியப் பிரிவுடன் இணைந்தார். அதன் மத்தியகுழு மற்றும் பொலிட்பீரோவில் அங்கத்தினராக இருந்த அவர் 1977ஆம் ஆண்டு முதல் 1992 வரை அக்கட்சியின் பொது செயலாளராக இருந்தார். அவரது மறைவு வரை கட்சியின் பொலிட்பீரோ அங்கத்தினராக இருந்தார்.
# ஏலங்குளம் மனக்கல் சங்கரன் நம்பூதிரிப்பாடு

## மாநில அரசு அமைப்பு

வில் ஈஎம்எஸ் நினைவு கூட்டுறவு மருத்துவமனை]]
புதிதாக அமைந்த கேரள மாநிலத்தில் நடந்த முதல் தேர்தலிலேயே, 1957, இந்திய பொதுவுடமைக் கட்சிக்கு பெரும் வெற்றியைத் தேடித்தந்து உலக வரலாற்றிலேயே முதன்முறையாகப் பொதுவுடமைத் தலைவரொருவர் மக்களாட்சித் தேர்தல் வழியே மாநில ஆட்சிக்கு தலைமையேற்ற பெருமை பெற்றார். அவர் ஏப்ரல் 5 1957 அன்று முதலமைச்சராகப் பொறுப்பேற்றது இந்தியாவில் ஓர் கட்சி காங்கிரஸின்றி பதவியேற்பதற்கு முன்னோடியாக அமைந்தது. அவரது அரசு நிலச் சீர்திருத்தங்கள் மற்றும் கல்வி சீர்திருத்தங்களை நிறைவேற்றியது. இந்திய மக்களாட்சி வரலாற்றில் மற்றொரு முன்னோடியாக 1959ஆம் ஆண்டு நடுவண் அரசால் இந்திய அரசியலமைப்பு சட்டத்தின் விதி 356 கீழ் கலைக்கப்பட்டது.1967ஆம் ஆண்டு இரண்டாவது முறையாக முஸ்லிம் லீக் உள்ளிட்ட ஏழு கட்சி கூட்டணிக்கு தலைமையேற்று முதலமைச்சராகப் பொறுப்பேற்றார். இம்முறை அவரது ஆட்சி இரண்டரை ஆண்டுகள் நீடித்தது.  
கேரள சட்டப்பேரவையில் எதிர்க்கட்சித் தலைவராக 1960 முதல் 1964 வரையும் பின்னர் 1970 முதல் 1977 வரையும் பணியாற்றினார். ***மக்கள் திட்டம்*** மற்றும் ***கேரள இலக்கிய இயக்கம்*** மூலமாக அதிகாரத்தையும் மூலங்களையும் பரவலாக்கும் தம்முடைய கொள்கையை பரப்பினார். ஆங்கிலத்திலும் மலையாளத்திலும் பல புத்தகங்கள் எழுதினார். இவை சிந்தா பதிப்பகம் ***ஈஎம்எஸ் சஞ்சிகா*** என்ற தொகுப்பாக வெளியிட்டுள்ளது.
# ஏலங்குளம் மனக்கல் சங்கரன் நம்பூதிரிப்பாடு

## சீன இந்தியப் போர்

1962ஆம் ஆண்டு இந்தியாவிற்கும் சீனாவிற்கும் போர் மூண்டபோது இடதுசாரிக் கட்சிகளின் சீன ஆதரவு கண்டனத்திற்கு உள்ளானபோது இவர் மற்றவர்களின் சீன எதிர்ப்பிற்கு கண்டனம் தெரிவித்தார். எல்லைச் சச்சரவுகளைப் பேச்சுவார்த்தைகள் மூலம் தீர்ப்பதன் தேவையை வலியுறுத்தினார்.
# ஏலங்குளம் மனக்கல் சங்கரன் நம்பூதிரிப்பாடு

## இறப்பு

ஈ. எம். எஸ் 1998 மார்ச் 19 அன்று இறந்தார். இவருக்கு ஆர்யா என்ற மனைவியும் இரு மகன்களும் இரு மகள்களும் உள்ளனர்.
# ஏலங்குளம் மனக்கல் சங்கரன் நம்பூதிரிப்பாடு

## படைப்புகள்

ஈ.எம்.எஸ்ஸின் இரு நூல்கள் தமிழில் வெளிவந்துள்ளன.
1. வேதங்களின் நாடு
1. இந்திய சுதந்திரப்போராட்ட வரலாறு
# குடியரசுத் தலைவர் ஆட்சி

**குடியரசுத் தலைவர் ஆட்சி** என்பது இந்தியாவில் மாநில அரசு ஒன்று கலைக்கப்பட்டு அல்லது இடைநிறுத்தப்பட்டு இந்திய அரசு மேற்பார்வையில் இயங்குவதைக் குறிக்கிறது. இவ்வகை மத்திய அரசின் நேரடி ஆட்சிக்கு இந்திய அரசியலமைப்பு விதி 356 வழி செய்கிறது. இவ்விதியின்படி, மாநிலத்தில் அரசியலமைப்பு அமைப்புகள் இயங்காதிருக்கும்போது மாநில அரசுகளைக் கலைக்க மத்திய அரசிற்கு அதிகாரம் உள்ளது. மாநில சட்டப்பேரவையில் எந்தவொருக் கட்சிக்கும் அல்லது கூட்டணிக்கும் அறுதிப் பெரும்பான்மை கிட்டாது ஆட்சி அமைக்க இயலாதிருப்பினும் குடியரசுத் தலைவராட்சி அமையலாம்.  
ஒரு மாநில ஆளுநர், சட்டப்பேரவையில் பெரும்பான்மை இல்லாத நேரத்தில் தாமே முடிவெடுத்தும், அல்லது ஆளும் கட்சியின் பரிந்துரைப்படியோ அல்லது மத்திய அரசின் பரிந்துரைப்படியோ சட்டப்பேரவையைக் கலைக்கலாம். அப்போது சட்டப்பேரவை ஆறு மாதங்கள் இடைநிறுத்தம் செய்யப்படுகிறது. ஆறு மாதங்கள் கழித்து மீண்டும் பெரும்பான்மை நிலைநிறுத்தப்பட இயலவில்லை எனில் தேர்தல்கள் நடத்தப்படும்.  
மாநில ஆட்சி வழக்கமாக ஒரு முதலமைச்சரின்கீழ் இயங்காது குடியரசுத் தலைவரின்<nowiki/> கீழ் இயங்குவதால் இதனை *குடியரசுத்தலைவராட்சி* என்று குறிப்பிடுகின்றனர். ஆயினும் நிர்வாக அதிகாரங்கள் மாநில ஆளுநருக்கு மாற்றப்பட்டு ஆட்சி நடத்துகிறார். அவர் தமது உதவிக்கு ஆலோசகர்களை, ஓய்வுபெற்ற அரசு அதிகாரிகள், நியமித்துக் கொள்வார். பொதுவாக மத்திய அரசின் கொள்கைகள் பின்பற்றப்படும்.
# குடியரசுத் தலைவர் ஆட்சி

## விதி 356

விதி 356 ஓர் மாநிலத்தில் அரசியலமைப்பு அமைப்புகள் சரியாக இயங்கவியலா நிலை இருக்கும்போது மத்திய அரசு மாநில அரசை நீக்கி குடியரசுத் தலைவராட்சியை அமைத்திட அதிகாரம் வழங்குகிறது.  
இந்த விதி மத்திய அரசு ஓர் மாநிலத்தில் சட்டம் ஒழுங்கு சீர்குலையும் போது (எடுத்துக்காட்டாக கலவரங்கள்) அதனைக் கட்டுப்படுத்த இயலாத மாநில அரசினை கட்டுக்குள் கொண்டுவர வகை செய்கிறது.ஆயினும் பெரும்பாலான நேரங்களில் இது எதிர்கட்சி அரசுகளை நீக்கவே பயன்படுத்தப்படுவதாக அரசியல் விமரிசகர்கள் கருதுகிறார்கள். ஆகவே, இது மாநில கூட்டாட்சிக்கு பொருத்தமற்ற விதி என்று வாதிடுகின்றனர். 1950ஆம் ஆண்டு இந்திய அரசியலமைப்பு நடைமுறைக்கு வந்தபிறகு 100க்கும் கூடுதலாக இவ்விதியை மத்திய அரசு பயன்படுத்தி உள்ளது.  
இந்த விதி முதன்முதலாக சூலை 31,1959 அன்று கேரள மக்களால் தேர்ந்தெடுகப்பட்ட இந்திய பொதுவுடமைக் கட்சி அரசைக் கலைக்கப் பயன்படுத்தப்பட்டது.
# குடியரசுத் தலைவர் ஆட்சி

## விதி 365

விதி 365 ஒன்றியத்தால் கொடுக்கப்பட்ட வழிகாட்டுதல்களுக்கு இணங்கத் தவறியதன் விளைவு, அல்லது நடைமுறைப்படுத்தத் தவறியதன் விளைவு, கொடுக்கப்பட்ட எந்த வழிகாட்டுதலின் கீழும் யூனியனின் நிர்வாக அதிகாரத்தைப் பயன்படுத்துவதில் கொடுக்கப்பட்ட எந்த வழிகாட்டுதல்களுக்கும் எந்த மாநிலமும் இணங்கத் தவறினால் அல்லது செயல்படுத்தத் தவறினால். இந்த அரசியலமைப்பின் எந்த விதிகளின் கீழும் ஒன்றியத்தின் நிறைவேற்று அதிகாரத்தைப் பயன்படுத்தும்போது, மாநில அரசாங்கத்தை விதிகளின்படி நடத்த முடியாத சூழ்நிலை ஏற்பட்டுள்ளதாக ஜனாதிபதி கருதுவது சட்டப்பூர்வமானது.
# சர்க்காரியா ஆணைக்குழு

**சர்க்காரியா ஆணைக்குழு** (*Sarkaria Commission*, **சர்க்காரியா கமிசன்**) இந்தியாவின் நடுவண் அரசால் 1983ஆம் ஆண்டு அமைக்கப்பட்டது. இவ்வாணக்குழுவிற்கு இடப்பட்ட பணி மாநிலங்களுக்கும் நடுவண் அரசிற்கும் இடையே உள்ள அதிகாரப் பகிர்வினை ஆய்ந்து இந்திய அரசியலமைப்பிற்கு உட்பட்டு மாற்றங்களை பரிந்துரைப்பதாகும். இக்குழுவின் தலைவராக ஓய்வுபெற்ற உச்சநீதிமன்ற நீதியரசர் இரஞ்சித்து சிங் சர்க்காரியா பணியாற்றியமையால் சர்க்காரியா ஆணைக்குழு என அறியப்பட்டது..
# சர்க்காரியா ஆணைக்குழு

## செயலாக்கம்

இருப்பினும் இக்கமிசனின் பரிந்துரைகளில் 180ஐ(180/247) தவிர மற்றவை அரசினால் நடைமுறைப்படுத்தப் படவில்லை.  
கமிசன் பல ஆய்வுகளை மேற்கொண்டு, பலரிடமிருந்து தகவல்களைத் திரட்டி, விவாதங்கள் நடத்தி பின்னர் தீவிர ஆலோசனைக்குப் பின்னர் சனவரி 1988ஆம் ஆண்டு தனது அறிக்கையை வெளியிட்டது. 19 அத்தியாயங்களில் 247 பரிந்துரைகள் வழங்கியிருந்தது.
# சர்க்காரியா ஆணைக்குழு

## மேலும் பார்க்க

- ராஜமன்னார் குழு
# பெரிந்தல்மண்ணை

**பெரிந்தல்மண்ணை** கேரளாவில் உள்ள மலப்புரம் மாவட்ட நகரமாகும். *பெரும்தள்ளு* என்பதிலிருந்து இந்தப் பெயர் திரிந்துள்ளது. தமிழகத்தின் பல்லவ ஆட்சியின் கீழ் *வள்ளுவகோணாத்திரி* என்ற குறுநில மன்னர்கள் ஆண்ட **வள்ளுவநாட்டின்** தலைநகரமாக விளங்கியது. கோழிக்கோடு, மஞ்சேரி, மலைப்புறம், நீலாம்பூர் மற்றும் பாலக்காடு அருகிலுள்ள பெருநகரங்களாகும்.கிழக்கிந்தியக் கம்பனி மலபார் உடன்படிக்கைப்படி இங்குதான் முதலில் அவர்களது உயர்நிலைப்பள்ளி, நீதிமன்றம், வட்டாட்சி அலுவலகம் ஆகியனவற்றை நிறுவினர். பெரிந்தல்மன்னாவில் நான்கு மருத்துவமனைகளும் ஓர் மருத்துவக் கல்லூரியும் உள்ளன. பல நாற்றாண்டுகளாக பெரிந்தல்மன்னா வணிக மற்றும் பொருளாதார மையமாக விளங்கிவருகிறது. பெப்ரவரி 10,1990-ஆம் ஆண்டில் நகராட்சியாக உயர்த்தப்பட்டது.  
ஞானப்பனை என்ற இலக்கிய படைப்பினை அளித்த கவிஞர் பூந்தானம் அவர்களுடைய வீடு, பூந்தானம் இல்லம், பெரிந்தல்மன்னாவிற்கு அருகாமையில் உள்ளது. ஈ.எம்.எஸ். நம்பூதிரிப்பாட்டின் பிறப்பிடமான எலம்குளம் பெரிந்தல்மன்னாவிற்கு வெகு அருகில் உள்ளது.
# பெரிந்தல்மண்ணை

## மக்கள் வகைப்பாடு

2001 இந்தியக் கணக்கெடுப்பின்படி பெரிந்தல்மன்னாவின் மக்கள் தொகை 44,613. ஆண்கள் 48% மற்றும் பெண்கள் 52%. படித்தவர் விழுக்காடு 81%, நாட்டின் சராசரியான 59.5%வை விடக் கூடுதலாகும: ஆண் படிப்பறிவு 83%, பெண்கள் படிப்பறிவு 79%. ஆறு அகவைக்கும் குறைவானவர் விழுக்காடு 14% ஆகும்.
# எசுக்காண்டினாவியா

**எசுக்காண்டினாவியா** (ஸ்காண்டினாவியா, *Scandinavia*) என்பது வட ஐரோப்பாவின் ஒரு பகுதியாகும். டென்மார்க், நார்வே, ஸ்வீடன், ஆகிய நாடுகள் இதில் அடங்கும். பின்லாந்து, ஐஸ்லாந்து மற்றும் பாரோ தீவுகள் சில சமயங்களில் ஸ்கேன்டினவியாவின் பகுதிகளாக கருதப்படுகின்றது. டென்மார்க், நார்வே, ஸ்வீடன், பின்லாந்து, ஐஸ்லாந்து ஆகியவற்றையும், அவற்றுடன் கூடிய நிலப் பகுதிகளையும் சேர்த்து நோர்டிக் நாடுகள் என்றும் அழைக்கப்படுகிறது. நோர்டிக் நாடுகளிடையே நோர்டிக் நாடுகளும், ஸ்காண்டினாவிய நாடுகளும் வேற்பட்ட அர்த்தத்தில் கொள்ளப்பட்டாலும், மேற்கூறிய காரணத்தால், மற்றவர்களால், சில சமயம் ஒத்த சொற்களாகக் கொள்ளப்படுகின்றன..  
ஸ்காண்டினாவியா புவியில் வடக்கு நோக்கி, ஆர்க்டிக் வட்டம் வரை விரிந்து செல்கிறது. ஸ்காண்டினாவியாவின் வடமுனை நோக்கிய பகுதிகளில் பூர்வீகக் குடிகளான சாமி இன மக்கள் சிறுபான்மையினராக வாழ்கின்றனர்.
# மாவீரன் (1986 திரைப்படம்)

**மாவீரன்** 1986 ஆம் ஆண்டில் வெளிவந்த இந்தியத் தமிழ்த் திரைப்படமாகும். இதில் ரஜினிகாந்த், அம்பிகா, ஜெய்சங்கர், சுஜாதா, நாகேஷ், ஆகியோர் நடித்திருந்தனர். இப்படத்திற்கு இளையராஜா இசையமைத்திருந்தார்.
# மாவீரன் (1986 திரைப்படம்)

## நடிகர்கள்

- ராஜா (மாவீரனாக) ரஜினிகாந்த்
- ரேகாவாக அம்பிகா
- ஜெய்ஷங்கர் - ஹாரி
- ராஜாவின் தாயாக சுஜாதா
- விஜயகுமார் - ஜோ
- நடனக் கலைஞராக ஆனந்த் பாபு
- சேதுபதியாக தாரா சிங்
- கௌரியாக சி. ஆர். விஜயகுமாரி
- ராஜாவின் வளர்ப்புத் தந்தையாக நாகேஷ்
- நாடகத் தலைவராக தேங்காய் சீனிவாசன்- (விருந்தினர் தோற்றம்)
- ஹெலினாவாக சுனிதா
- விக்கியாக விட்டல் பிரசாத்
# மாவீரன் (1986 திரைப்படம்)

## தயாரிப்பு

மாவீரன் என்பது மன்மோகன் தேசாயின் 1985 ஆம் ஆண்டு வெளிவந்த இந்தித் திரைப்படமான மார்ட்டின் என்பதன் மறு ஆக்கமாகும். மேலும் அந்தப் படத்திலிருந்து சில காட்சிகளையும் பயன்படுத்தினர். இது விலையுயர்ந்த 70 மி.மீ. திரைப்பட வடிவத்தில் படமாக்கப்பட்டது. அவ்வாறு செய்த முதல் தமிழ்ப் படம் என்ற பெருமையைப் பெற்றது.
# மாவீரன் (1986 திரைப்படம்)

## பாடல்கள்

இத்திரைப்படத்திற்கு இளையராஜா இசையமைத்திருந்தார். ஆறு பாடல்களை ஸ்டீரியோபோனிக் வடிவமைப்பில் உருவாக்கினார். இந்தச் சாதனையை பெற்ற முதல் படமாக மாவீரன்.
| 1 | "அம்மா அம்மா" | மலேசியா வாசுதேவன் | வாலி | 04:22 |  |
| --- | --- | --- | --- | --- | --- |
| 2 | "எழுகவே" | மலேசியா வாசுதேவன் | வைரமுத்து | 04:28 |  |
| 3 | "ஹே மைனா" | மலேசியா வாசுதேவன், கே. எஸ். சித்ரா | கங்கை அமரன் | 04:26 |  |
| 4 | "நீ கொடுத்தத" | மலேசியா வாசுதேவன், கே. எஸ். சித்ரா | வாலி | 07:01 |  |
| 5 | "சொக்கு பொடி" | மலேசியா வாசுதேவன், கே. எஸ். சித்ரா | கங்கை அமரன் | 04:37 |  |
| 6 | "வாங்கடா வாங்க" | மலேசியா வாசுதேவன் | கங்கை அமரன் | 04:23 | } |
# மாவீரன் (1986 திரைப்படம்)

## வெளியீடு

1986 நவம்பர் 1 அன்று இத்திரைப்படம் திரையரங்குகளில் வெளியானது.
# தேவிகாபுரம்

**தேவிகாபுரம்** (ஆங்கிலம்: Devikapuram) மாநிலத்தில் அமைந்துள்ள திருவண்ணாமலை மாவட்டம், ஆரணி வட்டத்தில் இருக்கும் ஒரு தேர்வு நிலை பேரூராட்சி ஆகும். இது ஆரணி (சட்டமன்றத் தொகுதிக்கும்) மற்றும் ஆரணி மக்களவைத் தொகுதிக்கும் உட்பட்டதாகும். இது
போளூர் - சென்னை நெடுஞ்சாலையில் போளூரிலிருந்து 15 கி.மீ. தொலைவிலும் மற்றும் ஆரணியிலிருந்து 22 கி.மீ. தொலைவிலும் உள்ளது.
# தேவிகாபுரம்

## மக்கள்தொகை

இந்திய 2001 மக்கள் தொகை கணக்கெடுப்பின்படி 8,712 மக்கள் இங்கு வசித்தார்கள். இவர்களில் 4,353 ஆண்கள், 4,359 பெண்கள் ஆவார்கள். தேவிகாபுரம் மக்களின் சராசரி கல்வியறிவு 74.08% ஆகும். கொட்டாரம் மக்கள் தொகையில் 13.44% ஆறு வயதுக்குட்பட்டோர் ஆவார்கள்.
# தேவிகாபுரம்

## பெயர்க்காரணம்

தேவிகாபுரம் என்பது கல்வெட்டுகளில் தேவக்காபுரம் என்று காணப்படுகிறது. ஜயங்கொண்ட சோழமண்டலத்துப் பல்குன்றக் கோட்டத்துமேல் குன்ற நாட்டு இராஜகம்பீரன் மலையை அடுத்த முருகமங்கலம் பற்றைச் சார்ந்த தேவக்காபுரம் என்பது கல்வெட்டு வாசகமாகும். **தேவன் எழுந்தருளிய கா தேவக்கா** என வழங்கப்படுகிறது. பின்னர் அதனுடன் புரம் என்ற சொல் சேர்ந்து தேவிகாபுரம் என்று மருவியது எனக்கூறலாம். தனிப்பெரும் ஆலயத்துள் தேவி எழுந்தருளி இருந்து அருள்பாலித்து வருவதால் தேவி காத்தருளும் புரம் என்ற பொருளில் தேவிகாபுரம் என்று வழங்குகிறது எனக் கொள்ளினும் அதுவும் பொருந்துவதே ஆகும்.
# தேவிகாபுரம்

## கோயில்கள்

தேவிகாபுரத்தில் அமைந்துள்ள கோயில்கள்:
- தேவிகாபுரம் பெரியநாயகி அம்மன் கோயில்
- தேவிகாபுரம் பொன்மலைநாதர் கோயில்
# தேவிகாபுரம்

## முதன்மைத் தொழில்

- பட்டு நெசவு
# 2010 எயிட்டி நிலநடுக்கம்

நடு அமெரிக்காவில் கரிபியன் பகுதியில் அமைந்துள்ள எயிட்டியின் தலைநகர் போர்ட்-ஓ-பிரின்ஸ் அருகே 10 மைல் தொலைவில், *ஐந்து மைல் ஆழத்தில்* செவ்வாய் சனவரி 13, 2010 அன்று உள்ளூர் நேரம் 1653 (2153 கிரீன்விச்) பெருநிலநடுக்கம் நிகழ்தது. இந்த நிலநடுக்கம் 7.0 ரிக்டர் என அளவிடப்பட்டுள்ளது. சுனாமி எச்சரிக்கையும் எயிட்டியின் கரையோரப் பகுதிகளில் அறிவிக்கப்பட்டுள்ளது. இதற்கு முன் இந்தப்பகுதியில் (அண்மைநாடான டொமினிகன் ரிபப்ளிக் உள்ளடங்கலாக) மிகப்பெரிய அளவிலான நிலநடுக்கம் 1946 -ல் இசுபானியோலாவில் ஏற்பட்ட 8.1 ரிக்டர் நிலநடுக்கமே; இதனால் ஏற்பட்ட சுனாமியால் 1,790 பேர் இறந்தார்கள். இதற்கு முன்னர் ஹைட்டியில் ஏற்பட்ட மிகப்பெரிய நிலநடுக்கம் 150 ஆண்டுகளுக்கு முன்னர் ஏற்பட்டது.
# 2010 எயிட்டி நிலநடுக்கம்

## பாதிப்புகள்

நகரின் நிலநடுக்கத்தால் சேதமடைந்த ஒரு பகுதி]]  
இதுவரை 50,000 சடலங்கள் மீட்கப்பட்டுள்ளதாகவும் 100,000 லிருந்து 200,000 வரை மக்கள் இறந்திருக்கலாம் என்றும் எயிட்டியின் உள்துறை அமைச்சர் கூறியுள்ளார் . பான் அமெரிக்க சுகாதார அமைப்பு இறப்பு எண்ணிக்கை 200,000 வரை இருக்கலாம் என கணித்துள்ளது. 300,000 மக்கள் வீடு இழந்துள்ளார்கள் என ஐக்கிய நாடுகள் கூறியுள்ளது.  
அதிபர் மாளிகை, மருத்துவமனைகள், அரச அலுவலகங்கள் உட்பட பல கட்டடங்கள் இடிந்து விழுந்துள்ளன. நாட்டின் தொலை தொடர்பு கடுமையாக பாதிக்கப்பட்டுள்ளது.
# 2010 எயிட்டி நிலநடுக்கம்

## நிலவியல் காரணங்கள்

**என்ரிகீயோ-ப்ளாண்டைன் கார்டன் பிளவுப்பெயர்ச்சி மண்டலம்** *(Enriquillo-Plantain Garden Fault Zone)* என்ற அமைப்பில் ஏற்பட்ட சிதைவே (rupture) இதன் நிலவியல் காரணங்களுள் முதன்மையானதாகும். **கரீபியப் புவிமேலோடு**ம் **வட அமெரிக்க புவிமேலோடு**ம் கிழக்கு-மேற்காக ஒன்றையொன்று உராய்ந்து செல்லும் போது ஏற்படும் திருப்பு பிளவுப்பெயர்ச்சியினாலேயே (strike-slip fault) எயிட்டி நிலநடுக்கம் ஏற்பட்டுள்ளது.  
இந்தப்பகுதியில் பெரிய நிலநடுக்கங்கள் அரிதே - ஏனெனில் கரீபியப் புவிமேலோடு ஒரு சிறிய அளவிலான மேலோடுதான் - இருப்பினும் சனவரி 12 நிலநடுக்கம் பேரழிவை ஏற்படுத்தியதற்கு மற்றொரு முக்கிய காரணம் அதன் **செறிவு**. (முதல் காரணம் அதன் ரிக்டர் அளவு எண்மதிப்பு - 7.0)
*குறிப்பு*:நிலநடுக்கம் எவ்வளவு தீவிரமாக உணரப்பட்டது என்பதன் அளவே செறிவு ஆகும்.
# 2010 எயிட்டி நிலநடுக்கம்

## 2008-ஆம் ஆண்டிலேயே கணிக்கப்பட்டது எயிட்டி பேரழிவு நிலநடுக்கம்

டொமினிகன் குடியரசில் மார்ச் 2008 நடைபெற்ற கருத்தரங்கில் ரிக்டர் அளவுகோலில் 7.2 அளவிலான நிலநடுக்கம் விரைவில் (ஹெய்ட்டியில்) ஏற்படக்கூடும் என்று கணிப்பு எரிக் கேலே (Eric Calais), பால் மான் (Paul Mann) ஆகிய அறிவியலாளர்களால் எடுத்துரைக்கப்பட்டது. அவர்கள் உலகளாவிய இடங்காட்டு அமைப்பைக் (GPS) கொண்டு மேற்கொண்ட ஆய்வில் **என்ரிகீயோ பிளவுப்பெயர்ச்சி** அமைப்பில் கண்ட உயரும் பார அளவுகளை (rising stress) வைத்து இவ்வாறு கணித்துள்ளனர். ஹெய்ட்டியின் பிரதமர் உள்பட பல முக்கிய அதிகாரிகள் இந்தக் கருத்தரங்கில் கலந்து கொண்டிருந்தனர். இருப்பினும், மிகக்குறுகிய காலத்திலேயே இந்த நிலநடுக்கம் ஏற்பட்டு விட்டதாலும் ஹெய்ட்டி ஏழை நாடாக இருந்ததால் முன்னேற்பாடு நடவடிக்கைகளைத் துரிதப்படுத்த முடியாததாலும் மேலும் பல்வேறு பிரச்சினைகளில் சிக்கித்தவித்த ஹெய்ட்டியால் இந்த கணிப்புக்கு முக்கியத்துவம் அளிக்க இயலவில்லை.
# சீனாவில் இணையத் தணிக்கை

**சீனாவில் இணையத் தணிக்கை** சீன அரசால் பல்வேறு சட்டங்களையும் கட்டுப்பாடைகளையும் கொண்டு செயற்படுத்தப்படுகிறது. இவை அரசினான் நடாத்தப்படும் இணைய சேவை வழங்குனர்களாலும், வணிகங்களாலும், அமைப்புகளாலும் நிறைவேற்றப்படுகின்றது. இந்த விதிகளுக்கு சிறப்பு ஆட்சிப் பகுதிகளான ஹொங்கொங், மாச்சு ஆகியவை விதிவிலக்கு ஆகும்.  
சீன அரசு அரசுக்கு எதிரான பல்வேறு கருத்துக்களையும், மனித உரிமை செயற்பாட்டாளர்களின் வேலைகளையும், திபெத் போன்ற அரசியல் விடயங்களையும் கடுமையாக தணிக்கை செய்கிறது. வேறு எந்த நாடுகளிலும் இல்லாத அளவுக்கு இங்கு தணிக்கை நிகழ்கிறது.
# சீனாவில் இணையத் தணிக்கை

## பேசுபுக், டிவிட்டர், யுடியூப், கூகிள், விக்கிப்பீடியா

பல்வேறு பரந்த வரவேற்பைப் பல தளங்கள் சீனாவில் தடை அல்லது தணிக்கை செய்யப்பட்டுள்ளன. பேசுபுக், டிவிட்டர் ஆகியவை முற்றாக தடை செய்யப்பட்டுள்ளன. விக்கிப்பீடியா அவ்வப்போது தடை செய்யப்படுகிறது. கூகிள், யாகூ அகியவை கடுமையாக தணிக்கை செய்யப்பட்டுள்ளன.
# சீனாவில் இணையத் தணிக்கை

## தடை செய்யப்பட்ட தேடு சொற்கள் / கருத்துக்கள்

- திபெத்
- மக்களாட்சி
- டினமன் எதிர்ப்புப் போராட்டம்
# இந்தியாவில் இணையத் தணிக்கை

இந்தியாவில் இணைய தணிக்கை மத்திய மற்றும் மாநில அரசுகள் இரண்டிலும் தேர்ந்தெடுக்கப்பட்ட நடைமுறையில் உள்ளது. நீடித்த அரசாங்கத்தின் கொள்கை அல்லது மூலோபாயம் இணைய உள்ளடக்கத்தின் அணுகலை தடுக்க பெரிய அளவில் இல்லாத போது, ஆபாசமான அல்லது மறுக்கக்கூடிய, அல்லது பொது ஒழுங்கு அல்லது தேசிய பாதுகாப்பு அபாயத்திற்கு ஆட்படுத்தும் உள்ளடக்கத்தை அகற்றும் நடவடிக்கைகள் சமீபத்திய ஆண்டுகளில் மிகவும் பொதுவானதாக இருக்கிறது. எனினும், அரசு அல்லது இணைய சேவை வழங்குநர்கள் மூலம் தடுக்கப்பட்ட எந்த வலைத்தளங்களும் எளிதாக பதிலி பரிமாறிகளில் (ப்ராக்ஸி சர்வர்கள் ) (இணைய தணிக்கை சூழ்ச்சி பார்க்க) மூலம் அணுக முடியும்.
# இந்தியாவில் இணையத் தணிக்கை

## பின்னணி

### 2003-ல் யாகூ குழுக்கள் தடைசெய்யப்பட்டன.

செப்டம்பர் 2003-ல், க்யின்ஹுன் (Kynhun), ஒரு யாகூ குழு "ஹ்ய்ன்னிற்றெப் தேசிய விடுதலை குழு" (மேகாலயாவின் ஒரு சட்டவிரோத, சிறிய பிரிவினைவாத குழு), இணைக்கப்பட்டது. இது காசி பழங்குடி தடை செய்யப்பட்டது பற்றி விவாதித்தது. தொலைத்தொடர்பு துறை இக்குழுவைத் தடுக்க இந்திய ஐஎஸ்பி-க்களைக் கேட்டுகொண்டது, ஆனால் சிரமங்கள் சுமார் இரண்டு வாரங்களுக்கு அனைத்து யாஹூ குழுக்களையும் தடை செய்ய வழிவகுத்தன.
# இந்தியாவில் இணையத் தணிக்கை

## பின்னணி

### 2006-ல் தடைசெய்யப்பட்ட இணையதளங்கள்

ஜூலை 2006-ல் இந்திய அரசு ஜியோசிட்டீஸ் (Geocities), பிளாக்ஸ்பாட் (Blogspot) மற்றும் டைப்பேட் (TypePad) களங்களில் உட்பட 17 வலைத்தளங்களை தடைசெய்ய உத்தரவு பிறப்பித்தது. ஆரம்ப செயல்படுத்தல் சிரமங்கள் இக்களங்களை முற்றிலும் தடுக்க வழிவகுத்தன. குறிப்பாக தடைசெய்த அத்தளங்களைத் தவிர இக்களங்களின் தளங்களை அணுக ஒரு வாரம் கழித்து பல ஐஎஸ்பி நிறுவனங்கள் மூலம் மீட்கப்பட்டன.
# இந்தியாவில் இணையத் தணிக்கை

## பின்னணி

### 2007-ல் ஆர்க்குட் மற்றும் இந்திய சட்ட அமலாக்க ஒப்பந்தம்

2007-ம் ஆண்டு இந்திய சட்ட அமலாக்கம் தீங்கானது என்று கருதும் உள்ளடக்கம் கண்டறிவதற்கு பிரபலமான சமூக வலைப்பின்னல் தளம் ஆர்குட் உடன் ஒரு ஒப்பந்தம் செய்தது. இதில் எடுத்துக்காட்டாக, பால் தாக்கரே ப்பற்றி விமர்சித்தது உள்ளடங்குகிறது.
# இந்தியாவில் இணையத் தணிக்கை

## பின்னணி

### 2008-ல் தடைசெய்யப்பட்ட ஐஆர்சி வலையடி (Undernet)

ஐஆர்சி வலையடி (www.undernet.org) எந்த ஊடகமும் இல்லாமல் 2008-ல் தடை செய்யப்பட்டது. இருப்பினும் தடை நீக்கப்பட்டது.
# இந்தியாவில் இணையத் தணிக்கை

## பின்னணி

### 2011-ம் ஆண்டு

#### தழுவிய புதிய தகவல் விதிகள்

2000 தகவல் தொழில்நுட்ப சட்டத்திற்கு (ITA) ஒரு நிரப்பியாக ஏப்ரல் 2011-ல் "2011 தகவல் விதிகள்".ஏற்கப்பட்டன. புதிய விதிகள் இணைய நிறுவனங்களுக்கு அதிகாரிகளால் ஆட்சேபணைக்குரியதாக கருதப்படும் எந்த உள்ளடக்கத்தையும் தெரிவிக்கப்பட்ட 36 மணி நேரத்திற்குள் அகற்ற வேண்டும் என தேவையளிக்கிறது. குறிப்பாக அதன்
இயல்பானது "தீமையானது", "வெறுப்பானது", "சிறார்களுக்குத் தீங்கானது", அல்லது "பதிப்புரிமையை மீறுவதாக" உள்ளதாக இருக்கிறது. இணையக்கடை உரிமையாளர்கள் வாடிக்கையாளர்களின் புகைப்படங்களை எடுக்கவேண்டும். அவர்களுடைய கடைகளை எப்படி அமைக்கவேண்டும் என்ற அறிவுறுத்தல்களை கடைப்பிடிக்கவேண்டும். இதன்படி அனைத்து கணினி திரைகளும் பார்வையில் படும்படி இருக்கவேண்டும். வாடிக்கையாளர்களின் அடையாளங்கள் மற்றும் அவர்களின் உலாவல் வரலாற்றின் பிரதிகளை ஒரு ஆண்டு வரை வைத்திருக்கவேண்டும். இவ்வகைப் பதிவுகளை ஒவ்வொரு மாதமும் அரசுக்கு அனுப்பி வைக்க வேண்டும்.  
ஜூலை 21, 2011-ல், திரைப்படம் சிங்கம் திருட்டைத் தடுக்க அனைத்து கோப்பு புரவலர்களையும் ஐஎஸ்பி நிறுவனங்கள் மூலம் தடுக்கப்பட்டன. இது இணைய பயனர்கள் மத்தியில் கோபத்தை ஏற்படுத்தியது. இந்தத் தடை பின்னர் அகற்றப்பட்டது.  
டிசம்பர் 24, 2011-ல், ரிலையன்ஸ் கம்யூனிகேஷன்ஸ், பரவலாக பயன்படுத்தப்படும் ஒரு ஐஎஸ்பி, டான் 2 (Don 2) படம் வெளியிடுவதற்கு பல நாட்களுக்கு முன் அதன் திருட்டைத் தடுக்க ஒரு தில்லி நீதிமன்றத்தில் ஓர் ஜான் டோ ஆணை (John Doe) பெற்றுக் கொண்டு கோப்புப் பங்கீடு செய்யும் தளங்களை அணுக மீண்டும் தடை செய்தது. இந்தத் தடை டிசம்பர் 30, 2011-ல் நீக்கப்பட்டது.
# இந்தியாவில் இணையத் தணிக்கை

## பின்னணி

### 2011-ம் ஆண்டு

#### ஊழலுக்கு எதிரான கேலிச்சித்திரங்கள் மீது தடை

2011-ம் ஆண்டில், ஒரு நாடு தழுவிய ஊழலுக்கு எதிர்ப்பு இயக்கமான ஊழலுக்கு எதிரான இந்தியா ஜன் லோக்பால் மசோதா கோரும் மூத்த காந்தியவாதி அண்ணா ஹசாரே தலைமையில் மக்கள் ஒன்று திரண்டார்கள். அரசியல் கேலிச்சித்திரம் வரைபவர் அஸீம் திரிவேதி இதில் சேர்ந்துள்ளார் மற்றும் கேலிச்சித்திரம் சார்ந்த பிரச்சாரம், ஊழலுக்கு எதிரான கேலிச்சித்திரங்கள் இந்த இயக்கத்திற்கு ஆதரவாக தொடங்கினார். ஊழல் அமைப்பு மற்றும் ஊழல் அரசியலை இலக்காக வைத்து தீவிர ஊழல் எதிர்ப்பு கேலிச்சித்திரங்கள் கொண்ட ஒரு வலைத்தளம் www.cartoonsagainstcorruption.com தொடங்கினார். அவர் அன்னா ஹசாரே உண்ணாவிரத போராட்டத்தின் போது மும்பை-யில் உள்ள எம்எம்ஆர்டிஏ (MMRDA) மைதானத்தில், அவரது கேலிச்சித்திரங்களை பார்வைக்கு வைத்தார்.  
அஸீம் திரிவேதி அவருடைய வலைத்தளம் மும்பை குற்றப் பிரிவால் நிறுத்திவைத்த போது, மும்பை எம்எம்ஆர்டிஏ மைதானத்தில் ஊழலுக்கு எதிரான போராட்டத்தில் அவருடைய ஊழலுக்கு எதிரான கேலிச்சித்திரங்களில் இருந்து அரசியல் கேலிச்சித்திரங்ககளை கண்காட்சியில் வைத்தார்.
போராட்டத்தின் முதல் நாளான டிசம்பர் 27-ம் தேதியிலே, பிக்ராக் (BigRock) -லிருந்து ஒரு மின்னஞ்சல் அவருடைய வலைத்தளம் பதிவு செய்யப்பட்ட எல்லைப் பதிவாளரிடமிருந்து வந்தது. "cartoonsagainstcorruption.com-க்கு எதிராக மும்பை குற்றப் பிரிவிலிருந்து இந்திய கொடி மற்றும் சின்னம் தொடர்பான ஆட்சேபனைக்குரிய படங்களும் உரைகளும் காண்பித்தலுக்காக ஒரு புகாரை பெற்றுள்ளோம்" என்று அதில் இருந்தது. எனவே நாங்கள் எல்லைப் பெயர் மற்றும் அது தொடர்புடைய சேவைகளை நிறுத்தி வைக்கிறோம்."  
மும்பையைச் சார்ந்த வழக்கறிஞர் மற்றும் காங்கிரஸ் தலைவர், ஆர்.பி. பாண்டே, மூலம் மும்பை குற்றப் பிரிவுக்கு வந்த ஒரு புகாருக்குப் பின்னர் இந்த இடைநீக்கம் செய்யப்பட்டது. "தீங்கான மற்றும் தரக்குறைவான கேலிச்சித்திரங்கள்" மும்பையில் திரு ஹசாரே உண்ணாவிரதத்தின் போது சுவரொட்டிகளாக காண்பிக்கப்பட்டன என்று குற்றம் சாட்டப்பட்டிருந்தது. சுவரொட்டிகள் அஸீம் திரிவேதியால் உருவாக்கப்பட்டன. மேலும் "ஸ்ரீ அண்ணா ஹசாரே முன்னிட்டு செய்யப்பட்டதென்று நம்பப்படுகிறது," புகார் "விஷயத்தில் கடுமையான சட்ட நடவடிக்கை" எடுக்கப்பட வேண்டும் எனக் கேட்டுக்கொள்ளப்பட்டது.  
அவரது வலைத்தளத்தில் தடையை தொடர்ந்து, அஸீம் திரிவேதி அவரால் விரைவில் உருவாக்கப்பட்ட ஒரு வலைப்பதிவில் அனைத்து கேலிச்சித்திரங்களையும் பதிவேற்றினார்.
# இந்தியாவில் இணையத் தணிக்கை

## பின்னணி

### 2012-ம் ஆண்டு

#### தில்லி நீதிமன்ற உத்தரவு

ஜனவரி 2012-ல், கூகிள், ஃபேஸ்புக் தலைமையகங்களுக்கு தில்லி நீதிமன்றமொன்று ஆட்சேபனைக்குரிய உள்ளடக்கத்திற்காக உத்தரவு பிறப்பித்தது. இது கூகிள் மற்றும் ஃபேஸ்புக் போன்ற தளங்கள் பயனர்கள் உள்ளடக்கத்தினால் பயனடைந்தனர் ஆதலால் பயனர்களால் அவர்களின் தளங்களில் போடப்பட்ட உள்ளடக்கத்திற்கு பொறுப்பு என்று கூறி தில்லி உயர் நீதிமன்றம் தொடர்ந்தது. கூகுள் உள்ளடக்கத்தை முன் தணிக்கை செய்வது முடியாதது என இரண்டு நீதிமன்றங்கள் மற்றும் தொடர்பு மற்றும் தகவல் தொடர்பு அமைச்சர் கபில் சிபல் ஆகிய இவர்களுக்கு பதிலளித்தது. உடனுக்குடன் சேவைகள் மீதான எந்த தடைகளும் நேரடியாக அடிப்படை உரிமை பாதிக்கும் மற்றும் பொது நலனுக்கு எதிராக இருக்கும் என கல்வியாளர் ஒருவர் வேண்டுகோள் விடுத்தார். ஆட்சேபனைக்குரிய யாதொரு உள்ளடக்கத்தையும் அது காட்டவில்லை. மேலும் சமூக வலைப்பின்னல் தளம் பிரிவின் கீழ் இல்லை என மேற்கோள் காட்டி அது வேண்டுகோள் விடுத்தப்பிறகு, யாகூ வழக்கு கூட தனியாக விசாரிக்க தில்லி நீதிமன்றம் அனுமதித்தது.
# இந்தியாவில் இணையத் தணிக்கை

## பின்னணி

### 2012-ம் ஆண்டு

#### தடை செய்யப்பட்ட இணையதளங்கள்

மே 3-ம் தேதி 2012-ல் தொடங்கி, விமியோ, பைரட் பே (Pirate Bay), டோரென்ஸ் (Torrentz) மற்றும் பிற வேகமாக வளரும் தளங்கள் (Torrent)உட்பட இணையதளங்களை எந்தக் காரணங்களும் கூறாமல் அல்லது முன் எச்சரிக்கை இல்லாமல் தொலைத்தொடர்பு துறையிடமிருந்து வந்த உத்தரவின் பேரில், ரிலையன்ஸ் கம்யூனிகேஷன்ஸ் தடை செய்தது என குற்றம் சாட்டப்படுகிறது. மே மாதம் 12-ம் தேதி அன்று, தடை நீக்கப்பட்டுவிட்டது மற்றும் அனைத்து தளங்களும் மீண்டும் ஒழுங்காக வேலை செய்தன. மே 18-ம் தேதிப்படி, சுற்றிலும் வேலைகள் மற்றும் உலாவி நீடிப்புக்கள் இருந்தன. இவை கூகுள் மொழிபெயர்ப்பு போன்ற ஒரு எளிய பதிலி பயன்படுத்தியோ அல்லது தளங்களின் தடை செய்யப்படாத பதிப்புக்களுக்கு திருப்பிவிடுதலின் மூலமோ தடை செய்யப்பட அநேக தளங்களுக்கு அணுக வழிவகுத்தன.மே 27-ம் தேதிப்படி விமியோ, டைய்லிமோஷன், டோரன்ட்ஸ்.இயு (Torrentz.eu) ஆகிய தளங்கள் இன்னும் தடையில் உள.  
பின்னர், ரிலையன்ஸ் கம்யூனிகேஷன்ஸின் சேவைக்கணினியை எதிர்ப்பு தெரிவிக்கவும் மற்றும் தடையை நடைமுறைப்படுத்த பயன்படும் பாதுகாப்பின் பலவீனத்தை காண்பிக்கவும் ஒரு ஊடுருவி மூலம் ஊடுருவப்பட்டது. இந்தக்குழு ரிலையன்ஸின் டிஎன்எஸ் (DNS) சேவாதாரர்களையும் ஊடுருவியது. இது இந்தியாவில் மே 26, 2012 அன்று கடிந்துகொள்ளல் (twitter), ஃபேஸ்புக் (Facebook)இன்னும் பிற வலைத்தளங்களுக்கு கடிந்துகொள்ளலை தடுக்கக் குற்றம் சாட்டப்படுவதற்காக நேரடி அணுகலை தடுத்தது. அவர்கள் ஜூன் 2012, 9-ம் தேதி வரை அனைத்து தடுக்கப்பட்ட வலைத்தளங்களை மீட்க அரசை எச்சரித்தனர், மற்றும் அதே தேதியில் ஒரு நாடு தழுவிய எதிர்ப்பு போராட்டத்திற்கு திட்டமிட்டனர்.
# இந்தியாவில் இணையத் தணிக்கை

## பின்னணி

### 2012-ம் ஆண்டு

#### 2011 தகவல் விதிகளுக்கு எதிராக நாடாளுமன்றத்தில் இல்லாது செய்தல் இயக்கம்

தகவல் தொழில்நுட்ப எதிரான ஒரு செய்தலிலா இயக்கம் (உள் ஊடக வழிகாட்டுதல்கள்) விதிகள் 2011 இந்திய கம்யூனிஸ்ட் கட்சியின் நாடாளுமன்ற உறுப்பினர் (எம்.பி) பி.ராஜீவ் மாநிலங்களவையில் கொணர்ந்தார். இது தகவல் தொழில்நுட்ப பெற இணைய சுதந்திரம் ஆர்வலர்களின் முதல் தீவிர முயற்சியாகும். இது தகவல் தொழில்நுட்ப (ஐ.டி.) சட்டம், 2000-ஐ நாட்டின் சட்டமியற்றுபவர்களால் விவாதிக்கவும் மற்றும் மீளாய்வு செய்யவும் வழிவகுத்தது. எதிர்பாராத விதமாக, இயக்கம் (குறிப்பாக உள் ஊடக விதிகளுக்கு எதிராக - பிரிவு 87-ன் உட்பிரிவு (2)-ன் உள்வாக்கியப் பிரிவு (zg )-ன் படிக்கவும் தகவல் சட்டம் 2000 பிரிவு 79-ன் உட்பிரிவு (2)-ன்) நடத்தப் படவில்லை. எனினும், அதற்கு முன்னாள் நடந்த விவாதம் இணைய சுதந்திர ஆர்வலர்கள் வர்ணிக்கப்பட்ட தகவல் சட்டத்தின் "கடுமையான" விதிகள் பற்றிய நாடாளுமன்ற உறுப்பினர்களின் கவலைகளை வெளிப்படுத்தியுள்ளது.
# இந்தியாவில் இணையத் தணிக்கை

## பின்னணி

### 2012-ம் ஆண்டு

#### உங்கள் குரலை காப்பாற்ற பிரச்சாரம்

உங்கள் குரலை காப்பாற்று என்பது இந்தியாவில் இணைய தணிக்கைக்கு எதிரான ஒரு இயக்கமாகும். இது கேலிச்சித்ரதாரி அஸீம் திரிவேதி மற்றும் பத்திரிகையாளர் அலோக் தீட்சித் இவர்களால் ஜனவரி 2012- ல் நிறுவப்பட்டது. இந்த இயக்கம் இந்திய தகவல் தொழில்நுட்ப சட்டத்தை எதிர்க்கிறது. மற்றும் இணையத்தின் நிர்வாக ஜனநாயக விதிகளைக் கோருகிறது. தகவல் தொழில்நுட்ப சட்டம் 2000-ன் கீழ் உள்ள கடுமையான விதிகளை இந்தப் பிரச்சாரம் குறிவைக்கிறது.
# இந்தியாவில் இணையத் தணிக்கை

## பின்னணி

### 2012-ம் ஆண்டு

#### சென்னை உயர் நீதிமன்றம்: முழு வலைத்தளங்களை தடுக்க முடியாது

ஜூன் 15, 2012 அன்று, சென்னை உயர் நீதிமன்றம், முழு வலைத்தளங்களை "ஜான் டோ" ஆர்டர்கள் அடிப்படையில் தடுக்க முடியாது என்று ஒரு ஆணையை நிறைவேற்றியுள்ளது. உயர் நீதிமன்ற உத்தரவு கூறுகிறது:  
இணைய சேவை வழங்குனர்கள் கூட்டமைப்பு அணுகிய பின்னர் உயர் நீதிமன்றம் இந்த விளக்கங்களை அளித்தது. இந்திய ஊடகம் மற்றும் வலை பயனர்களால் இந்த ஆணை வரவேற்கப்பட்டது.
# இந்தியாவில் இணையத் தணிக்கை

## பின்னணி

### 2012-ம் ஆண்டு

#### புரவல இடத் தளங்கள்

ஜூலை 2012-ல் தொடங்கி பல புரவல இடத் தளங்கள் தடை விதிக்கப்பட்டன. இத்தளங்களை திறந்து போது, இவைகள் தொலைத்தொடர்பு துறை அல்லது நீதிமன்ற உத்தரவால் தடைவிதிக்கப் பட்டிருக்கின்றன என்று ஒரு செய்தி காட்டப்படுகிறது. பையோடோமைன்ஸ்.காம் (Buydomains.com), ஃபேபுலஸ்.காம் (Fabulous.com), மற்றும் செடோ.கோ.யூகெ (Sedo.co.uk) போன்ற தளங்கள் தடைசெய்யப்பட்டன.
# இந்தியாவில் இணையத் தணிக்கை

## பின்னணி

### 2012-ம் ஆண்டு

#### அசாம் வன்முறை தொடர்ந்து தணிக்கை (ஆகஸ்ட் 2012)

ஆகஸ்ட் 18-21, 2012 இடைப்பட்ட நாட்களில் இந்திய அரசு 300 க்கும் மேற்பட்ட குறிப்பிட்ட பொதுவான ஆதாரம் இருப்பிடங்காட்டி(URL)-களை தடைசெய்தது. தடைசெய்யப்பட கட்டுரைகள், கணக்குகள், குழுக்கள், மற்றும் வீடியோக்கள் அசாம் வன்முறை மற்றும் கூறப்படும் வடக்கிழக்கு வெளியேற்றம் ஊக்குவிப்பது தொடர்பாக மக்களிடையே தாக்கத்தை ஏற்படுத்தும் கற்பனையான விவரங்கள் உள்ளடக்கியதானவை என்று சொல்லப்படுகின்றன. இந்த குறிப்பிட்ட யூஆர்எல் (URL) களில், ஃபேஸ்புக், டிவிட்டர், யூடியூப், ப்ளாக்ஸ்பாட், வேர்ட்பிரஸ், கூகுள் பிளஸ், விக்கிபீடியா, டைம்ஸ் ஆஃப் இந்தியா, மற்றும் பிற வலைத்தளங்கள் அடங்கும்.
தடுக்கப்பட்ட பல யூஆர்எல்கள் ஊழலுக்கு எதிராக இந்திய வலதுசாரி இயக்கம் ஆகும்.
உலகின் மிக பெரிய ஜனநாயகத்தில் பேச்சு சுதந்திரம் பற்றிய கேள்விகளை இது எழ வைக்கின்றன. மக்கள் மற்றும் பதவிகளில் தணிக்கை பற்றி வதந்திகளை வெளிப்படுத்தி கேள்விகளையும் இது எழுப்புகிறது. எகனாமிக் டைம்ஸ் தணிக்கை நிலையை "இதுவரை இந்தியாவில் காணப்படவில்லை" என்றழைக்கிறது. ஆகஸ்ட் 18-லிருந்து நான்கு நாட்களில் இந்திய அரசு, இரண்டு தில்லி சார்ந்த பத்திரிகையாளர்கள் காஞ்சன் குப்தா மற்றும் சிவ் அரூர் - - மற்றும் பிரவின் தொகாடியா ஆகிய இவர்களின் கடிந்துகொள்ளல் கணக்குகளைத் தடுக்க இணைய சேவை வழங்குநர்களுக்கு உத்தரவு பிறப்பித்துள்ளது. அரசாங்கம் தேசிய சுயசேவை சங்கம் (ராஷ்ட்ரிய ஸ்வயம்சேவக் சங்) மற்றும் பல வலதுசாரி வலைத்தளங்களை தடை செய்தது.
# விக்ரம் சாராபாய் விண்வெளி மையம்

செயற்கைக்கோள் ஏவூர்திகளை *(Satellite Launch Vehicle)* மேம்படுத்தவும் அவை தொடர்பான தொழில்நுட்பங்களுக்காகவும் முதன்மையான மையம் திருவனந்தபுரத்தில் உள்ள **விக்ரம் சாராபாய் விண்வெளி மையம்** ஆகும். வானூர்திக்கலை (aeronautics), வான் பயண மின்னணுவியல் (avionics), கூட்டமைப் பொருள்கள் (composites), கணினி, தகவல் தொழில்நுட்பம், உருவகப்படுத்துதல் (simulations) உள்ளிட்ட பல துறைகளில் இங்கு ஆராய்ச்சிகளும் வடிவமைப்புகளும் மேற்கொள்ளப்படுகின்றன.
# பன்னாட்டுத் தொலைத்தொடர்பு ஒன்றியம்

, சுவிட்சர்லாந்தில்உள்ள நினைவுச்சின்னம். பதிக்கப்பட்டுள்ள உரை: "Union Télégraphique Internationale fondée à Paris en 1865 sur l'initiative du gouvernement français. Érigé par décision de l'Union Télégraphique prise à la conférence internationale de Lisbonne en 1908." (தமிழில்: "பிரெஞ்சு அரசின் முயற்சியால் 1865ஆம் ஆண்டு பாரிசில் பன்னாட்டு தந்தி ஒன்றியம் நிறுவப்பட்டது. இந்த நினைவுச்சின்னம் 1908ஆம் ஆண்டு லிசுபனில் நடந்த தந்தி ஒன்றியத்தின் பன்னாட்டு மாநாட்டின் முடிவின்படி எழுப்பப்பட்டது.")]]  
**பன்னாட்டுத் தொலைத்தொடர்பு ஒன்றியம்** (*International Telecommunication Union*, சுருக்கமாக *ஐ. டி.யூ*) ஐ.நாவில் இன்றும் நடப்பில் இருக்கும் ஒரு பழமை வாய்ந்த அமைப்பாகும். 1865, மே 17 அன்று பாரிசில் *பன்னாட்டு தந்தி ஒன்றியம்* என நிறுவப்பட்டது. இவ்வமைப்பு மாறிவரும் காலம் மற்றும் தொழில்நுட்ப மாற்றங்களை உள்வாங்கி இன்று தகவல் மற்றும் தொலைதொடர்பு தொழில்நுட்பங்களில் ஐ.நாவின் ஒருங்கிணைக்கும் அமைப்பாகவும் உலகளவில் பன்னாட்டு அரசுகளும் தனியார் அமைப்புகளும் இணைந்து புதிய பிணையங்களையும் சேவைகளையும் மேம்படுத்தும் மையமாகவும் விளங்குகிறது.
# பன்னாட்டுத் தொலைத்தொடர்பு ஒன்றியம்

## ஐ.டி.யூ உள்ளமைப்புகள்:

**அலைவழி தொடர்பு (ITU-R)**: உலகளவில் அலைத்தொகுதிகள் (spectrum) மேலாண்மை மற்றும் செயற்கைக்கோள் சுற்றுப்பாதை ஒருங்கிணைப்பு.  
**சீர்தரப்படுத்தல் (ITU-T)**: ஐ.டி.யூவின் சீர்தரப்படுத்தல் இவ்வமைப்பின் கூடுதலாக அறியப்பட்ட மற்றும் பழமையான செயல்பாடாகும்.1992 வரை இந்த உள்கட்டமைப்பு பன்னாட்டு தந்தி மற்றும் தொலைபேசி கலந்தாய்வுக் குழு (சிசிஐடிடி) **CCITT**(பிரெஞ்சு பெயரான "Comité consultatif international téléphonique et télégraphique" என்பதன் சுருக்கம்) என அறியப்பட்டு வந்தது.  
**மேம்படுத்தல் (ITU-D)**: உலகெங்கும் தகவல் மற்றும் தொலைதொடர்பு தொழில்நுட்பங்கள் அனைவருக்கும் ஒரே அளவிலான,நீடித்த மற்றும் வாங்குகின்ற வகையில் கிடைத்திட உதவிடும் பொருட்டு இவ்வமைப்பு ஏற்பட்டது.  
**ITU TELECOM**: இது தகவல் மற்றும் தொலைதொடர்பு தொழில்நுட்பத்தில் தலைசிறந்த தொழிலகங்கள், அரசுகளின் அமைச்சர்கள், கட்டுப்படுத்தும் ஆணையர்கள் மற்றும் தொடர்புடைய பிறரை ஒன்றிணைத்து கண்காட்சிகள், மாநாடுகள் மற்றும் பிற வாய்ப்புகளை உருவாக்கிடும் நோக்கம் கொண்டது.  
செயலர் நாயகம் தலைமையில் இயங்கும் ஓர் நிரந்தர **பொது செயலகம்** ஒன்றியத்தின் மற்றும் உள்ளமைப்புகளின் அன்றாட அலுவல்களை மேற்பார்வை செய்கிறது.
# பன்னாட்டுத் தொலைத்தொடர்பு ஒன்றியம்

## பன்னாட்டுத் தொலைத்தொடர்பு உலக மாநாடு

- பன்னாட்டுத் தொலைத்தொடர்பு உலக மாநாடு டிசம்பர் மாதம், 2012 இல் ஐக்கிய அரபு அமீரகம் நாட்டில் உள்ள துபாய் நகரில் நடைபெற்றது. இந்த மாநாட்டில் பன்னாட்டுத் தொலைத்தொடர்பு ஒழுங்குமுறை மாற்றங்களை பற்றி உறுப்புநாடுகளுடன் விவாதித்தது. இந்த மாநாட்டில் 193 நாடுகளை சேர்ந்த தொலைத்தொடர்பு அமைச்சர்கள் பங்கேற்றனர்.  
- இதற்கு முன் ஆஸ்திரேலியாவில் உள்ள மெல்போர்ன் நகரில் 1988 ஆம் ஆண்டு நடைபெற்றது.
# பன்னாட்டுத் தொலைத்தொடர்பு ஒன்றியம்

## வெளியிணைப்புகள்

- ஐ.டி.யூ அலுவல்முறை இணையதளம்
- ஐ.டி.யூ வரலாறு
- ஐ.டி.யூ தொலைதொடர்பு 2009
- எதிர்கால அலைபேசியை ஐ.டி.யூ வரையறுக்கிறது
- *U.N. Summit to Focus on Internet* - வாசிங்டன் போஸ்ட் கட்டுரை
# பன்னாட்டுத் தொலைத்தொடர்பு ஒன்றியம்

## வெளியிணைப்புகள்

### யூட்டியூப் அலைவரிசை

- ITU YouTube channel
# கே. இராதாகிருஷ்ணன் (அறிவியலார்)

**கே. ராதாகிருஷ்ணன்** (பிறப்பு 29 ஆகத்து 1949) ஓர் இந்திய அறிவியலாளர் மற்றும் இந்திய விண்வெளி ஆய்வு மையத் தலைவர் ஆவார்.. அக்டோபர் 31,2009 அன்று இப்பதவியை முனைவர் ஜி. மாதவன் நாயரின் பணி ஓய்வினை அடுத்து ஏற்றார். இதற்கு முன்னர் விக்ரம் சாராபாய் விண்வெளி மையம், திருவனந்தபுரத்தின் நெறியாளராக இருந்துள்ளார். இந்திய மாநிலம் கேரளத்தில் திருச்சூர் மாவட்டத்தில் உள்ள **இரிஞ்ஞாலக்குடா**வில் பிறந்தவர்.இந்திய புவிஇயற்பியல் ஒன்றிய வாழ்நாள் அங்கத்தினராகவும் உள்ளார்.நுண்கலைகளிலும் தேர்ச்சிபெற்ற இவர் கருநாடக இசைமுறையில் பாடவும் கதகளி நடனமும் தெரியும்.
# கே. இராதாகிருஷ்ணன் (அறிவியலார்)

## பெற்றுள்ள சிறப்புகள்

- * பத்ம பூசன் விருது (2014)
# எஸ். சந்திர மௌலி

**எஸ். சந்திர மௌலி** (பிறப்பு: 12 ஜூலை 1961) சென்னையில் வசிக்கும் ஒரு பத்திரிகையாளர், எழுத்தாளர். 1990களிலிருந்து தமிழ் பத்திரிகைகளில் குறிப்பாக கல்கி வார இதழில் எழுதிக்கொண்டிருக்கிறார். அரசியல், சினிமா, கலை, அறிவியல், இசை, விளையாட்டு, வரலாறு, சுற்றுச் சூழல் எனப்பல துறைகளில் கட்டுரைகளை எழுதி இருப்பதோடு, பல்வேறு பிரமுகர்களையும் பேட்டி கண்டு எழுதி உள்ளார்.
# எஸ். சந்திர மௌலி

### பத்திரிகையாளர் பணி

இவர் பேட்டி கண்ட முக்கிய பிரமுகர்கள் பட்டியலில் இந்தியப் பிரதமர்களான மன்மோகன் சிங், வி. பி. சிங், வாஜ்பாய், ஐ. கே. குஜரால், சந்திரசேகர், தேவ கௌடா மற்றும் நரேந்திர மோடி ஆகியோர் அடங்குவர்.  
பிரபல தமிழ்த் திரைப்பட இயக்குநர் ஸ்ரீதர், நகைச்சுவை நடிகர் நாகேஷ், பழம் பெரும் ஓவியர் கோபுலு, மேஜிக் நிபுணர் கே. லால் ஆயியோரது வாழ்க்கை அனுபவங்களை பேட்டி கண்டு கல்கி பத்திரிகையில் தொடராக எழுதினார். அவை பின்னர் புத்தகங்களாக வெளிவந்தன.
# எஸ். சந்திர மௌலி

### எழுத்தாளர் பணி

ராஜிவ் காந்தி படுகொலையை புலனாய்வு செய்ய அமைக்கப்பட்ட சிறப்புப் புலனாய்வுக் குழுவின் தலைவரான டி. ஆர். கார்த்திகேயனின் புலனாய்வு குறித்த ஆங்கிலப் புத்தகத்தை, இவர் தமிழில் மொழி பெயர்த்திருக்கிறார்.  
இவரது மற்ற புத்தகங்கள்: ஸ்விஸ் பேங்க், மன்மோகன் சிங் வாழ்க்கை, கட்சியின் கதை: பா.ஜ.க.  
அமுதசுரபி தமிழ் மாத இதழில் பிலிம் நியூஸ் ஆனந்தனின் திரையுலக அனுபவங்களைத் தொடராக எழுதி இருக்கிறார்.  
குஜராத்துக்கு நேரில் சென்று மாநிலத்தின் பல பகுதிகளிலும் பயணம் செய்து கல்கியில் "குஜராத் டுடே" என்ற தலைப்பில் நரேந்திர மோடி தலைமையில் மாநிலம் கண்ட வளர்ச்சியினைப் பதிவு செய்துள்ளார். அல்லயன்ஸ் பதிப்பகத்துக்காக பிரத்யேகமாக குஜராத் சென்று வந்து நரேந்திர மோடி: நேர்மையும், நிர்வாகத் திறமையும் என்ற புத்தகத்தை எழுதினார்.
# எஸ். சந்திர மௌலி

### தனிநபர் வாழ்வு

இவர் திருமணமானவர். இவருடைய மனைவியின் பெயர் பாரதி. இவர்களுக்கு ஒரு மகனும் (கௌதம் ராம்), ஒரு மகளும் (மானசா) உள்ளனர்.  
=
# 2010 உலகக்கோப்பை காற்பந்து

**2010 உலகக்கோப்பை கால்பந்து** (*2010 FIFA World Cup*) அல்லது 19வது ஃபீஃபா உலகக்கிண்ணக் கால்பந்து போட்டித்தொடரின் இறுதிப்போட்டிகள் தென்னாப்பிரிக்காவில் 2010 ஜூன் 11 முதல் ஜூலை 11 வரை நடைபெற்றன. முதற் தடவையாக ஆப்பிரிக்க நாடொன்றில் இறுதிச் சுற்று நடைபெறுவது இதுவே முதற்தடவையாகும்.  
உலகக்கோப்பையின் இறுதிச் சுற்றைத் தேர்ந்தெடுக்க மே 2004 இல் இடம்பெற்ற வாக்கெடுப்பில் மொரோக்கோ, மற்றும் எகிப்து ஆகிய நாடுகளை தென்னாப்பிரிக்கா வென்று உலக்கோப்பையை நடத்தும் தகுதி பெற்றது. நான்கு ஆண்டுகளுக்கு ஒரு முறை நடைபெறும் உலகக்கோப்பை போட்டிகள் 1930 ஆம் ஆண்டில் முதன் முதலில் உருகுவே நாட்டில் இடம்பெற்றது. கடைசியாக ஜெர்மனியில் நடைபெற்ற 2006 உலகக்கோப்பை கால்பந்து இறுதிச் சுற்றில் இத்தாலி வெற்றி பெற்றது. 2014 ஆம் ஆண்டு போட்டிகள் பிரேசிலில் இடம்பெறவுள்ளன.  
தகுதிச் சுற்றில் போட்டியிட்ட 204 அணிகளிலிருந்து 32 அணிகள் இறுதிப் போட்டிகளுக்குத் தேர்ந்தெடுக்கப்பட்டன. உலகக்கோப்பை உதைபந்தாட்டப் போட்டியை நடத்துவதனால் தென் ஆப்பிரிக்கா நேரடியாக விளையாடும் தகுதியைப் பெற்றது.  
இறுதிச் சுற்றுப் போட்டிகள் ஜூன் 11 இல் ஆரம்பமாயின. 32 அணிகளும் 8 பிரிவுகளாகப் பிரிக்கப்பட்டு ஒவ்வொரு அணியும் தமது பிரிவு அணிகளை எதிர்த்து மூன்று போட்டிகளில் பங்குபற்றின. ஒவ்வொரு பிரிவிலும் ஆகக்கூடுதல் புள்ளிகளைப் பெற்ற இரண்டு அணிகள் அடுத்த சுற்றுக்குத் தகுதி பெற்றன. போட்டியை நடத்தும் நாட்டு அணி இரண்டாவது சுற்றுக்கு தேர்வாகாதது இதுவே முதல் முறையாகும்.  
முதல் சுற்று முடிவில் 16 அணிகள் 8 பிரிவுகளாகப் பிரிக்கப்பட்டன. knock-out முறையில் ஜூன் 26 இல் அடுத்த சுற்றுப் போட்டிகள் ஆரம்பமாயின. இச்சுற்றில் வென்ற 8 அணிகள் அதற்கடுத்த காலிறுதிக்கு தகுதிபெற்றன.  
ஜூலை 11 இல் இடம்பெற்ற இறுதிப் போட்டியில் விளையாட நெதர்லாந்து, ஸ்பெயின் ஆகிய அணிகள் தகுதி பெற்றன. இவ்விரண்டு அணிகளும் முன்னொருபோதும் உலகக்கோப்பையை வென்றதில்லை. அத்துடன், ஐரோப்பாவுக்கு வெளியே இடம்பெறும் ஒரு உலகக்கோப்பை இறுதிப் போட்டியில் இரண்டு ஐரோப்பிய அணிகள் மோதியதும் இதுவே முதன் முறையாகும்.  
இறுதிப்போட்டியில் ஸ்பெயின் அணி 1-0 கோல் கணக்கில் நெதர்லாந்து வென்றது. 90 நிமிட ஆட்ட முடிவில் எந்த அணியும் கோல் போடாததால் கூடுதல் நேரம் ஒதுக்கப்பட்டது. அதில் ஸ்பெயின் அணி 1 கோல் போட்டு வெற்றி பெற்றது. இதுவே ஸ்பெயின் அணி கைப்பற்றிய முதலாவது உலகக்கோப்பையாகும். மூன்றாவது இடத்துக்கு நடந்த போட்டியில் ஜெர்மனி அணி உருகுவே அணியை 3-2 என்ற கணக்கில் வென்று மூன்றாவது இடத்தைப் பெற்றது. தென்னாப்பிரிக்கா, மற்றும் இத்தாலி, பிரான்ஸ் ஆகியன முதற்சுற்றிலேயே தோற்று வெளியேறின. அர்ஜெண்டினா, பிரேசில், மற்றும் ஜெர்மனி ஆகியன நாக்-அவுட் நிலைகளில் வெளியேறின.
# 2010 உலகக்கோப்பை காற்பந்து

## தகுதி பெற்ற அணிகள்

32 அணிகள் தென்னாப்பிரிக்காவில் விளையாடத் தகுதி பெற்றன.  
;ஆசியா (3)
-
-
-
;ஆப்பிரிக்கா (6)
-
-
-
-
-
- (hosts)  
;வட அமெரிக்கா (3)
-
-
-
;தென் அமெரிக்கா (5)
-
-
-
-
-
;ஓசியானியா (2)
-
-  
;ஐரோப்பா (13)
-
-
-
-
-
-
-
-
-
-
-
-
-
# 2010 உலகக்கோப்பை காற்பந்து

## அரங்கம் அமைந்துள்ள இடங்கள்

2005, உலகக் கோப்பை ஏற்பாட்டாளர்கள் 12 இடங்களை தேர்வு செய்தனர். அவைகளாவன: பிளோம்ஃபோன்டீன், கேப் டவுன், டர்பன், ஜோகன்ஸ் பர்க் (இரண்டு இடங்கள்), கிம்பர்லே, மோம்பேலா, ஒர்கினே, போலாகவானே, எலிசபத் துறைமுகம், பிரிடோரியா மற்றும் ருஸ்டன்பர்க். இவைகள் பத்து இடங்களாக குறைக்கப்பட்டு ஃபிஃபா அமைப்பால் 17 மார்ச் 2006 அன்று அதிகாரப்பூர்வமாக அறிவிக்கப்பட்டன.  
| ஜோகானஸ்பேர்க் | டர்பன் | கேப் டவுன் | ஜோகானஸ்பேர்க் | பிரிட்டோரியா |
| --- | --- | --- | --- | --- |
| சாக்கர் நகரம் | மோசஸ் மாப்ஹிடா அரங்கம் | கேப் டவுன் அரங்கம் | எல்லிஸ் பூங்கா அரங்கம் | லாப்டஸ் வெர்ஸ்பெல்டு அரங்கம் |
| இருக்கைகள்: **94,700** | இருக்கைகள்: **70,000** | இருக்கைகள்: **69,070** | இருக்கைகள்: **62,567** | இருக்கைகள்: **51,760** |
| நெல்சன் மண்டேலா பே அரங்கம் | சுயாதீன மாநில அரங்கம் | பீட்டர் மொக்காபா அரங்கம் | ரோயல் பஃபோகெங் அரங்கம் | உம்பொம்பெலா அரங்கம் |
| இருக்கைகள்: **48,459** | இருக்கைகள்: **48,000** | இருக்கைகள்: **46,000** | இருக்கைகள்: **44,530** | இருக்கைகள்: **43,589** |
| } |  |  |  |  |  
<div>  
</div>  
- டர்பன் அரங்கமாக
- கிரீன்பாயின்ட் அரங்கமாக
# 2010 உலகக்கோப்பை காற்பந்து

## இறுதிச் சுற்று

**'''இறுதிச்சுற்றுப் பிரிவுகள்'''**  
| பிரிவு A | பிரிவு B | பிரிவு C | பிரிவு D |
| --- | --- | --- | --- |
| } |  |  |  |  
| பிரிவு E | பிரிவு F | பிரிவு G | பிரிவு H |
| --- | --- | --- | --- |
| } |  |  |  |
# 2010 உலகக்கோப்பை காற்பந்து

## முதல்நாள் விழா

முதல்நாள் விழா 2010 ஜூன் 11 உள்ளூர் நேரம் 14:00 மணிக்கு ஜோகனஸ்பேர்க்கில் ஆரம்பமாகியது. இவ்விழா கிட்டத்தட்ட 40 நிமிட நேரம் நடைபெற்றது. புகழ்பெற்ற கலைஞர்கள் உட்பட 1500 பேர் இவ்விழாவில் பங்காளர்களாகப் பங்குபற்றிச் சிறப்பித்தனர். பார்வையாளர்களாக தென்னாப்பிரிக்க அரசுத்தலைவர் ஜேக்கப் சூமா, ஐநா செயலர் பான் கி மூன் உட்படப் பல தலைவர்கள் பார்வையாளர்களாகப் பங்குபற்றினர். நெல்சன் மண்டேலா தனது 13 வயது கொள்ளு பேத்தி வாகன விபத்தொன்றில் முதல் நாள் இறந்ததை அடுத்து ஆரம்ப விழாவில் கலந்து கொள்ளவில்லை.
# 2010 உலகக்கோப்பை காற்பந்து

## ஆட்டங்கள்

*அனைத்து நேரங்களும் தென்னாப்பிரிக்க நேரம் (UTC+2)*
# பூ. ச. குமாரசுவாமி ராஜா

**பூசாபதி சஞ்சீவி குமாரசுவாமி ராஜா** (8 ஜூலை 1898 – 16 மார்ச் 1957) சென்னை மாகாணத்தின் கடைசி முதலமைச்சராகவும், சென்னை மாநில முதல் முதல்வராகவும் ஏப்ரல் 6, 1949 முதல் ஏப்ரல் 10, 1952 வரை பொறுப்பேற்றவர்.. அவர் தமிழ்நாடு மாநிலத்தில் உள்ள இராசப்பாளையத்தில் பிறந்தவர்.
# பூ. ச. குமாரசுவாமி ராஜா

## இளமை வாழ்வு

பூசாபதி சஞ்சீவி ராஜாவிற்கு மகனாக இராசப்பாளையத்தில் பிறந்தார். அவரது அன்னையை எட்டு நாட்களிலேயே இழந்தார். தந்தையை மூன்றாம் வயதில் இழந்தார்.உடன்பிறப்புகள் யாருமில்லாத குமாரசாமியை அவரது பாட்டியார் வளர்த்து வந்தார். பதினைந்தாம் நூற்றாண்டில் ஆந்திராவிலிருந்து இடம் பெயர்ந்த ராஜூக்களின் இனத்தைச் சேர்ந்தவர். தமது பள்ளிக்கல்வியை முடித்தவுடன் இந்திய தேசிய காங்கிரசு|காங்கிரசில் இணைந்து பல்வேறு நிலைகளில் பங்காற்றி இருக்கிறார். கிராமத்தின் பஞ்சாயத்து அமைப்புகளில் நாட்டம் கொண்டு பஞ்சாயத்து மற்றும் நகரவை நிர்வாகங்களில் பங்கேற்றார்.
# பூ. ச. குமாரசுவாமி ராஜா

## அரசியல் மற்றும் சமூக சேவை

அவரது இளம்வயதில் அன்னி பெசண்ட் அம்மையார் மற்றும் சத்தியமூர்த்தி ஆகியோரது வாழ்வும் எழுத்துக்களும் பெரும் தாக்கம் ஏற்படுத்தியிருந்தன. 1919ஆம் ஆண்டு முதன்முதலாக மோகன்தாசு கரம்சந்த் காந்தி|காந்தியை சந்தித்த பிறகு அவரது வாழ்க்கையில் ஈடுபாடு கொண்டார்.காந்தியின் தென்னாபிரிக்கா போராட்டங்களையும் அகமதாபாத்தில் அவர் நிறுவிய ஆசிரமும் அவரது எளிமையும் தீவிர தாக்கத்தை ஏற்படுத்தியது.  
1932ஆம் ஆண்டு நீதியற்ற சட்டங்களுக்கு எதிரானப் போராட்டத்தில் சிறை சென்றார். 1934ஆம் ஆண்டு திருநெல்வேலி,மதுரை மற்றும் இராமநாதபுரம் அடங்கிய தொகுதியில் வெற்றி பெற்று சட்டமன்றம் சென்றார்.  
1949 முதல் 1952 வரை தமிழ்நாடு (சென்னை மாகாணம்) முதலமைச்சராகவும் 1954 முதல் 1956 வரை ஒரிசா ஆளுநராகவும் பணியாற்றினார்.அவரது பணிக்காலத்தில் மதுவிலக்கு,காதித்துணிகளுக்கு ஆதரவு மற்றும் ஆலயப்பிரவேச ஆணை ஆகியன குறிப்பிடத்தக்கன.தமது வீட்டை காந்தி கலைமன்றம் என்ற நுண்கலை அமைப்பிற்கு நன்கொடை அளித்தார்.
# பூ. ச. குமாரசுவாமி ராஜா

## நினைவுச் சின்னங்கள்

இவரது நினைவைப் போற்றும் வகையில் இந்திய நடுவணரசு இவர் உருவம் பொறித்த அஞ்சல் தலையை வெளியிட்டது. புதியதாக உருவாக்கப்பட்ட பேருந்து நிலையத்திற்கு இவரது பெயர் சூட்டப்பட்டது. விருதுநகர் மாவட்ட ஆட்சியர் அலுவலகத்துக்கும், அதைச் சுற்றி ஏற்படுத்தப்பட்ட நகருக்கும் இவர் பெயரைச் சூட்டியுள்ளனர்.
# பூ. ச. குமாரசுவாமி ராஜா

## மேலும் பார்க்க

- தமிழக முதல்வர்கள்
- தமிழ்நாடு
- இராஜபாளையம்